**Bombardier Inc.** er et kanadisk selskap med hovedkontor i Montréal som produserer fly og tog. Selskapet har 66 000 ansatte (2017) og er organisert i de tre divisjonene Transportation, Aerospace og Capital. Omsetningen i 2016 var på 16,3 milliarder dollar. Transportation har 37 000 medarbeidere og Aerospace 28 500 medarbeidere (2017). Bombardier har 73 produksjons- og vedlikeholdsanlegg i 29 land.

Historie
--------

Bombardier ble etablert i 1942 av Joseph-Armand Bombardier under navnet *L'Auto-Neige Bombardier Limitée* i Québec i Canada. Selskapet fokuserte i begynnelsen på produksjon av kjøretøy som kunne brukes på snø. Divisjonen som produserer snøskutere ble skilt ut som eget selskap i 2003.

Divisjoner
----------

### Flydivisjonen

Utdypende artikkel: Bombardier Aerospace

Flydivisjonen (Aerospace) produserer fly med inntil 150 seter for passasjertrafikk hvor også selskapet de Havilland Canada, som produserer propellfly, inngår. Videre produseres det business-jetfly samt amfibiefly som brukes til brannslukking.

Bombardier (de Havilland Canada) produserer turboprop passasjerflyserien Bombardier Q Series (Dash-8) som bl.a. benyttes av Widerøe. 

Bombardier utvikler for tiden jetfly i den såkalte Bombardier CSeries (100 til 150 seter). Dette er en flytype som er ment å ta opp kampen mot Boeings 737-serie og A320-serien til Airbus.

Bombardier produserer også jetflymodellen CRJ Series for segmentet 60 til 100 seter. I 2017 hadde Bombardier en ordrebeholdning på over 1900 CRJ Series fly på verdensbasis i 2017, noe som ifølge bedriftens hjemmeside gjør CRJ Series-familien av regionale jetfly til det mest etterspurte regionale flyprogram i verden.

### Transportdivisjonen

Utdypende artikkel: Bombardier Transportation

Transportdivisjonen produserer trikker, motorvogner, lokomotiver og ulike godsvogner, både i Nord-Amerika og i Europa.

Galleri
-------

* Bombardier CRJ900 NextGen fra SASBombardier CRJ900 NextGen fra SAS
* Bombardier Q400 fra WiderøeBombardier Q400 fra Widerøe
* NSB type 73B, bygget av Bombardier Transportation (Strømmens Værksted)NSB type 73B, bygget av Bombardier Transportation (Strømmens Værksted)
* NSB type 93, bygget av Bombardier Transportation (Waggonfabrik Talbot)NSB type 93, bygget av Bombardier Transportation (Waggonfabrik Talbot)
* En beltebil, utviklet av Bombardier på midten av 1950-tallet. Bombardier eier i dag snøscootermerker som Ski-Doo og finskproduserte Lynx (snøscooter).En beltebil, utviklet av Bombardier på midten av 1950-tallet. Bombardier eier i dag snøscootermerker som Ski-Doo og finskproduserte Lynx (snøscooter).

Referanser
----------

1. ↑   GRID-ID grid.424289.1[Hentet fra Wikidata]
2. ↑   GRID-ID grid.443946.8[Hentet fra Wikidata]
3. ↑   bombardier.com[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Bombardier – kategori av bilder, video eller lyd på Commons Rediger på Wikidata
* Bombardier Aerospaces modellprogram 2017
* Bombardier museum – beltebiler

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Canadian Encyclopedia **·** VIAF **·** VIAF **·** GND **·** LCCN **·** ISNI **·** NKC
 |